	ПРЕДВАРИТЕЛЕН ДОГОВОР
ЗА СТРОИТЕЛСТВО И ПОКУПКО-ПРОДАЖБА НА НЕДВИЖИМ ИМОТ

	Днес, ………….. г. в гр. София, между:

	1. РИВЪРСАЙД 56 ООД, със седалище и адрес на управление: гр. София, ул. „Шандор Петьофи“ №23, вх.1,ет.2, ЕИК 208567150 представлявано от управителя си АТАНАС ПЕНЧЕВ АТАНАСОВ, ЕГН 6705151069, с постоянен адрес гр. Варна, ул. Силистра 2, вх. В, ет.7, ап.74, имейл: office@linera.bg, наричано по-долу ПРОДАВАЧ

	и

	2. ..........................., ЕГН ....................., притежаващ лична карта № ............... издадена на ................. от МВР .............., с постоянен адрес: гр............., ж.к..........., бл....., ап......., имейл: …………………, наричан по-долу за краткост КУПУВАЧ

	се сключи настоящият предварителен договор, с който страните се споразумяха за следното:

	I. ПРЕДМЕТ НА ДОГОВОРА

	1. ПРОДАВАЧЪТ се задължава да построи, самостоятелно или чрез трето лице или лица, за чиято работа отговаря, съгласно одобрен архитектурен проект, разрешение за строеж и други строителни книжа необходими за извършването на строителните работи, при спазване на всички строителни правила и норми, „Жилищна сграда с подземен гараж и плътна ограда“ с адрес: гр. София, бул. „Инж. Иван Иванов“ №56, да я въведе в експлоатация, и да прехвърли на КУПУВАЧА, а КУПУВАЧЪТ се задължава да закупи от ПРОДАВАЧА, при условията, посочени в настоящия договор право на собственост върху описаните по-долу недвижими имоти, заедно със съответните идеални части от правото на строеж върху парцела върху който е построена сградата, а именно:

	1.1. АПАРТАМЕНТ №.......... (...........), разположен на ........ етаж, кота +......... м. (плюс ................), със застроена площ от ........... кв.м. (........... квадратни метра), състоящ се .............., при съседи: ............., ведно с общо прилежащите към обекта .........% (...........стотни върху сто) идеални части от общите части на сградата, равняващи се на ........ (...........) кв.метра, като и съответния процент идеални части и от правото на строеж върху поземления имот с идентификатор 68134.305.258 (шестдесет и осем хиляди сто тридесет и четири точка триста и пет точка двеста петдесет и осем),
1.2. както и заедно с прилежащото  и съгласно съгласно чл.37, ал.4, т.3 от ЗУТ, имащо характер на принадлежност Паркомясто №... (.......), в УПИ XIV-8, етаж .... (....), кота .... м., с площ от .... (....) кв.м., заедно с .... (....) % от общите части на сградата, равняващи се на .... (....) кв.м, заедно с .... (....) кв.м.
1.3. Описаните по-горе имоти, наричани заедно по-долу ИМОТА, ще бъдат със степен на завършеност, съгласно Приложение 2 към настоящия договор, с разпределение съгласно Приложение 3 и Приложение 4 към настоящия договор и за цена и начин на плащане съгласно Приложение 1 към настоящия договор. Площите на ИМОТА посочени в настоящия договор са съгласно одобрени проекти и таблица за площообразуване към датата на сключване на настоящия договор.

	2. Никоя от страните по този договор няма да претендира или да налага никакви допълнителни данъци, такси, комисионни и разноски на другата страна освен дължимите съгласно условията на настоящия договор, и в случай, че за сделката предмет на настоящия договор се дължи ДДС, то цената посочената в Приложение №1 към настоящия договор е с включен ДДС. Цената посочената в Приложение 1 към настоящия договор е окончателна и не подлежи на промяна или индексация освен с писмено съгласие на всяка от страните по настоящия договор. Приложение 1, Приложение 2, Приложение 3 и Приложение 4 са неразделна част от настоящия договор.

	II. ПРАВА И ЗАДЪЛЖЕНИЯ НА СТРАНИТЕ

	3. КУПУВАЧЪТ се задължава:

	3.1. да заплати покупната цена на недвижимият имот описан в чл.1 в пълен размер и по начин, съгласно Приложение 1 към настоящия договор.

	3.2. да се яви пред нотариус, уговорен между страните, не по-късно от 45 дни след уведомяване от страна на ПРОДАВАЧА, че има издадено удостоверение за въвеждане в експлоатация на сградата и след заплащане на пълната сума съгласно Приложение 1, и да сключи лично или чрез надлежно упълномощен представител окончателен договор за прехвърляне на описаното в чл.1 право на собственост в нотариална форма. Всички разходи (местни данъци, нотариални такси, такса за вписване и др.) по сключването на окончателен договор за прехвърляне на правото на собственост са за сметка на КУПУВАЧА. Страните уговарят точна дата за сключване на сделката най-малко 20 дни преди същата.

	3.3. да предостави на ПРОДАВАЧА нотариално заверено пълномощно, по силата на което ПРОДАВАЧА или определено от него лице да представлява КУПУВАЧА пред всички органи, лица и институции и да подписва вместо него, където е необходимо, при подготовката и издаването на необходимите документи и актовете в процеса на строителство и при получаване на удостоверение за въвеждане в експлоатация на сградата, в случай, че правото на собственост бъде прехвърлено на КУПУВАЧА, преди издаване на всички актове и разрешителни за използване на сградата.

	3.4. да осигури своето присъствие или присъствието на свой упълномощен представител на датата на предаването, посочена в уведомлението на ПРОДАВАЧА по чл.4.4 или на друга дата за предаване, договорена между страните. В случай, че КУПУВАЧЪТ не присъства на предаването лично или чрез упълномощен представител, ще се счита, че обектът е надлежно предаден от ПРОДАВАЧА и че всички строителни и монтажни работи са извършени качествено, съгласно този договор и нормативните изисквания.

	3.5. В случай, че КУПУВАЧЪТ не е заплатил всички дължими плащания към ПРОДАВАЧА, последният има право да задържи владението на ИМОТА, описан в чл.1 от настоящия договор до окончателното изплащане на дължимите плащания от страна на КУПУВАЧА. В този случай КУПУВАЧЪТ ще носи отговорност за всички обoсновани и документално потвърдени разходи направени от ПРОДАВАЧА във връзка с владението, през този период на забава.

	3.6. В случай, че при предаване на ИМОТА има констатирани несъответствия с описаното по Приложение 2, КУПУВАЧЪТ подписва приемо-предавателния протокол за приемането на обекта със съответните забележки. ПРОДАВАЧЪТ има едномесечен срок за отстраняване на констатираните несъответствия. В случай, че несъответствията не бъдат отстранени от ПРОДАВАЧА в едномесечния срок, КУПУВАЧЪТ има право да ги отстрани, като всички документално оправдани разходи направени за отстраняването ще са за сметка на ПРОДАВАЧА.

	3.7. да не извършва конструктивни и архитектурни изменения по общите части, фасади, различните видове инсталации и по всичко, което е извън границите на ИМОТА, като например монтиране на тенти, сателитни чинии, антени, предаватели, билбордове, транспаранти, знамена и др. преди и след въвеждане в експлоация на сградата, в която се намира ИМОТА. В случай, че са извършени такива промени, и в случай, че те не бъдат отстранени от КУПУВАЧА в тридневен срок след предупреждение от страна на ПРОДАВАЧА, ПРОДАВАЧЪТ има право да ги отстрани, като всички документално оправдани разходи направени за отстраняването ще са за сметка на КУПУВАЧА.

	3.8. КУПУВАЧЪТ има право да получи копия от строителните документи, касаещи неговия обект и прилежащите общи части, и има право по време на  изпълнението на договора да упражнява в рамките на работното време текущ контрол върху строителните работи на ИМОТА относно качество, количество, стадии на изпълнение, технически параметри и др., без да затруднява и пречи на изпълнението, и без право да се намесва във взаимоотношенията между ПРОДАВАЧА и трети лица, както и да бъде осведомяван за изпълнението на договора и спазването на сроковете, без с това да пречи на оперативната дейност на ПРОДАВАЧА

	3.9. КУПУВАЧЪТ има право да посочи трето лице или лица, които да встъпят в неговите права и задължения по настоящия договор в съсобственост или изцяло, при условията на допълнително писмено споразумение между страните по договора.

	4. ПРОДАВАЧЪТ се задължава:

	4.1. да извърши всички, строителни и монтажни работи, включително външни връзки и довършителни работи, съгласно одобрените проекти и разрешение за строеж, необходими за получаване на удостоверение за въвеждане в експлоатация на сградата, като ИМОТЪТ ще бъде със степен на завършеност, съгласно Приложение 2 от настоящия договор, както и да изпълни всички изисквания и да подаде всички документи, необходими съгласно ЗУТ и действащите административни разпоредби, за регистриране и въвеждане в експлоатация на сградата в която се намира ИМОТА, в срок до 36 месеца от датата на откриване на строителната площадка на сградата.

	4.2. да се яви пред нотариус, уговорен между страните, не по-късно от 45 дни след уведомяване от страна на ПРОДАВАЧА, че има издадено удостоверение за въвеждане в експлоатация на сградата и след заплащане на пълната сума съгласно Приложение 1, и да сключи лично или чрез надлежно упълномощен представител окончателен договор за прехвърляне на описаното в чл.1 право на собственост в нотариална форма. Всички разходи (местни данъци, нотариални такси, такса за вписване и др.) по сключването на окончателен договор за прехвърляне на правото на собственост са за сметка на КУПУВАЧА. Страните уговарят точна дата за сключване на сделката най-малко 20 дни преди същата. При сключването на упоменатия окончателен договор, посоченото право на собственост трябва да отговаря на следните условия:

	· да не е обременено с финансови и правни задължения (ипотеки, възбрани, право на ползване);

	· да не е предмет на съдебни и други спорове;

	· да не е предмет на реституционни претенции;

	· да няма сключен друг действащ предварителен договор или други сделки на разпореждане с трети лица за ИМОТА описан в чл.1 от настоящия договор;

	· да няма каквито и да било противопоставими права по отношение на собствеността от трети лица;

	· да не са налице каквито и да било обстоятелства, които да доведат до частична или пълна евикция на КУПУВАЧА от собствеността;

	Продавачът декларира, че при сключването на окончателния договор посоченото право на собственост ще отговаря на изброените по-горе условия. В случай, че имотът е процесен или не е освободен от тежести, то КУПУВАЧЪТ може да развали настоящия договор, като ПРОДАВАЧА му връща заплатените до момента суми в едномесечен срок и дължи неустойка на КУПУВАЧА съгласно чл.12 от настоящия договор.

	4.3. да подготви и представи пред посочения нотариус на уговорената дата документи, удостоверяващи правото на собственост върху ИМОТА, кадастрална схема, данъчна оценка и всички други необходими документи за изповядване на сделката за които той отговаря

	4.4. да прехвърли на КУПУВАЧА владението на ИМОТА след издаване на удостоверение за въвеждане в експлоатация на сградата с приемо-предавателен протокол, подписан в деня на предаване на владението. В случай, че има констатирани несъответствия с описаното в Приложение 2, ПРОДАВАЧЪТ се задължава да ги отстрани в едномесечен срок. В случай, че към датата на сключване на окончателния договор, сградата няма издадено удостоверение за въвеждане в експлоатация, както и в случай, че не е изплатена изцяло договорената между страните по настоящия договор продажна цена, прехвърлянето на владението се отлага до издаване на удостоверение за въвеждане в експлоатация и до изплащане на всички дължими към ПРОДАВАЧА вноски и суми.

	4.5. В случай на “непреодолима сила” (форсмажор) важат разпоредбите на чл.306 от Търговския закон.

	4.6. Крайна дата на завършване на сградата, може да бъде отложена от ПРОДАВАЧА за срока на възпрепятстване на СМР в следните случаи:

	4.6.1. при неблагоприятни атмосферни условия, които не могат да бъдат предвидени и които не позволяват качествено изпълнение на строителните и монтажни работи и налагат изчакване на технологично подходящи условия за извършване на определени строителни и монтажни работи, както и спазване на определената технологична последователност на извършване на строителните и монтажни работи;

	4.6.2. при забавяне на издаване на разрешителни и документи от страна на административни и други органи и служби след законоустановените за тяхното издаване срокове, което налага спиране на строителните и монтажни работи или възпрепятства изготвянето или издаването на други документи необходими за строителството или за въвеждане в експлоатация на сградата;

	4.6.3. при строителни забрани по отношение на строежа на сградата, които не са по вина на ПРОДАВАЧА или негови подизпълнители;

	4.6.4. при установяване на непредвидими геотехнически или хидрогеоложки условия, включително липса на необходимата носимоспособност на почвата, наличие на подземни води, нестабилни или органични пластове, които изискват специални мерки  и допълнителни укрепителни или фундаментни решения и изисквания на проектантите, строителния надзор или компетентни органи за промени в конструкцията или технологията, възникнали вследствие на горните обстоятелства.

	4.7. В случаите на възпрепятстване на СМР, ПРОДАВАЧА уведомява КУПУВАЧА по реда предвиден в този договор.

	4.8. До момента на влизане на КУПУВАЧА във владение на ИМОТА описан в чл.1 от настоящия договор, разходите за поддръжка на имуществото и рискът от случайна гибел на имуществото е за сметка на ПРОДАВАЧА, освен в случаите по чл.3.5 на този договор.

	III. НЕИЗПЪЛНЕНИЕ И НЕУСТОЙКИ

	5. В случай, че има просрочие на кое да е от плащанията по настоящия договор, от страна на КУПУВАЧА, той дължи на ПРОДАВАЧА неустойка за всяко забавено плащане в размер на 0.1% (една десета от процента ) от сумата на плащането, за всеки просрочен ден, но не повече от 10 % (десет процента) от сумата на забавеното плащане. КУПУВАЧЪТ декларира, че така посочената неустойка не е прекомерна, представлява справедлива компенсация за евентуалните щети, които ПРОДАВАЧЪТ ще претърпи и че няма да оспорва нейния размер.

	6. При просрочие на предвидените по-горе срокове по вина на ПРОДАВАЧА, което не се дължи на обстоятелства съгласно чл.4.5 и чл.4.6 на настоящия договор, и в случай, че не се откаже от сключване на окончателен договор, КУПУВАЧЪТ има право на неустойка за забава върху заплатената от КУПУВАЧА сума по настоящия договор в размер на 0.1% (една десета от процента ) за всеки просрочен ден, но не повече от 10 % (десет процента)  от заплатената от КУПУВАЧА сума по настоящия договор. ПРОДАВАЧЪТ декларира, че така посочената неустойка не е прекомерна, представлява справедлива компенсация за евентуалните щети, които КУПУВАЧЪТ ще претърпи и че няма да оспорва нейния размер.

	7. КУПУВАЧЪТ се съгласява, че ако окончателния договор за продажба на собствеността описана в чл.1 на настоящия договор не се сключи на определената от страните дата поради някоя от следните причини:

	· неявяване на КУПУВАЧА или на упълномощено от него лице;

	· неподготвяне или непредоставяне на необходими за сключване на окончателния договор документи от страна на КУПУВАЧА или на упълномощено от него лице;

	· неплащане на вноски на уговорениите в този договор срокове;

	и в случай, че ПРОДАВАЧА не откаже да сключи окончателен договор, то цената по настоящия договор ще бъде завишена със следните пера:

	· сумата на всички документално доказани разходи направени от ПРОДАВАЧА във връзка с владението на ИМОТА за периода от първоначално определената от страните дата за сключване на окончателен договор до датата на прехвърляне на собствеността;

	· сумата на всички документално доказани разходи направени от ПРОДАВАЧА във връзка с връзка с прехвърлянето на собствеността направени на датата първоначално определена от ПРОДАВАЧА;

	IV. ПРЕКРАТЯВАНЕ НА ДОГОВОРА

	8. Действието на настоящият договор, с изключение на гаранционната отговорност и условията на чл.3.7, се прекратява при окончателно разплащане и сключване на окончателен договор за прехвърляне на описаното в чл.1 на този договор право на собственост в нотариална форма.

	9. При забава на дължимо плащане от страна на КУПУВАЧА, съгласно Приложение 1, продължила повече от 30 (тридесет) дни, ПРОДАВАЧЪТ има право:

	9.1. Да изпрати на КУПУВАЧА писмена покана за плащане. Страните приемат, че ако КУПУВАЧА не плати дължимото в срок от 15 дни от получаване на поканата, ПРОДАВАЧЪТ има право автоматично да начисли неустойката по чл.5 от настоящия договор в максималния ѝ размер или да развали настоящия договор.

	9.2. Ако КУПУВАЧЪТ е в забава за повече от една вноска или ако забавата за една вноска продължава повече от 45 (четиридесет и пет) дни, ПРОДАВАЧЪТ има право да развали договора, като начисли неустойката по чл.5 от настоящия договор в максималния ѝ размер и без да дава допълнителен срок за плащане. 

	10. В случай на разваляне на настоящия договор съгласно чл.9 от него, ПРОДАВАЧЪТ има право да задържи 10 (десет) % от договорената сума по чл.1 от Приложение 1 към настоящия договор, като неустойка и се задължава да върне на КУПУВАЧА остатъка от изплатените от него вноски в 90 (деветдесет) дневен срок. И двете страни по договора декларират, че посочената неустойка не е прекомерна и представлява справедлива компенсация за евентуални щети и, че няма да оспорват нейния размер. След развалянето на договора ПРОДАВАЧЪТ има право да предложи ИМОТА за продажба на трети лица.

	11. При просрочие на предвидените по-горе срокове от страна на ПРОДАВАЧА, което не се дължи на обстоятелства съгласно чл.4.5 и чл.4.6 от настоящият договор, за повече от 6 (шест) месеца, както и в случай че ПРОДАВАЧЪТ прекрати строителните работи за срок по-голям от 3 (три) месеца, по причина различна от обстоятелствата съгласно чл.4.5 и чл.4.6, КУПУВАЧЪТ може да развали настоящия договор, като ПРОДАВАЧА му връща заплатените до момента суми в едномесечен срок и дължи неустойка на КУПУВАЧА съгласно чл.12 от настоящия договор.

	12. В случай на предсрочно прекратяване съгласно чл.4.2 и чл.11 от настоящия договор КУПУВАЧЪТ има право на неустойка от 10 % (десет процента) от договорената сума по чл.1 от Приложение 1 към настоящия договор, като ПРОДАВАЧА му връща заплатените до момента суми в тримесечен срок. И двете страни по договора декларират, че посочената неустойка не е прекомерна и представлява справедлива компенсация за евентуални щети и, че няма да оспорват нейния размер.

	ІV. ЗАКЛЮЧИТЕЛНИ КЛАУЗИ

	13. ГАРАНЦИОННИТЕ СРОКОВЕ за извършените строителни и монтажни работи са съгласно ЗУТ и НАРЕДБА No 2 от 31 юли 2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи.

	14. Гаранционните срокове започват да текат от датата на въвеждане в експлоатация на сградата.

	15. ПРОДАВАЧЪТ носи гаранционна отговорност за извършените строителни и монтажни работи предмет на настоящия договор независимо дали те са извършени от него или от трети лица – подизпълнители.

	16. Окончателния договор за продажба на правото на собственост ще бъде сключен в нотариална форма между страните не по-късно от 45 дни от датата на изплащане от КУПУВАЧА на всички вноски съгласно Приложение 1 от настоящия договор .

	17. Всички съобщения във връзка с настоящия договор ще се връчват и изпращат на ПРОДАВАЧА и КУПУВАЧА на адресите, посочени от тях в началото на този договор, хартиен носител или по електронна поща. При промяна на горепосочените адреси, всяка от страните е длъжна да уведоми другата страна в срок от 3 (три) дни от настъпването на промяната, в противен случай съобщенията ще се считат за редовно връчени, ако бъдат изпратени на посочените в настоящия договор адреси.

	18. Всички известия, писма и покани издадени от всяка от страните по този договор ще се считат за надлежно изпратени и доставени до другата страна при изпращане на препоръчано писмо по обикновена или електронна поща на пощенския или електронния адрес на получателя, последно посочен от него в писмен вид и при изтичане на необходимия срок за получаване на писмото. В случай на изпращане на писмото в електронен вид, страната изпращач изчаква потвърждение от получателя в рамките на три дни. Ако потвърждението не бъде получено, писмото се изпраща отново, като се изчаква потвърждение от получателя в рамките на още три дни. Писмото се счита за получено след изтичането на този срок.

	19. Всички изменения и допълнения към настоящия договор ще са валидни само ако са в писмена форма и са подписани от двете страни.

	20. Нищожността на някоя клауза от настоящия договор, в случай че бъде обявена за противоречаща на приложимия закон, няма да направи невалидна никоя друга негова клауза или договора като цяло.

	21. За неуредените в договора въпроси се прилагат субсидиарно разпоредбите на българското гражданско и търговско законодателство.

	22. Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за разрешаване пред компетентния съд.

	23. Всички данни, сведения и факти, свързани със сключването и изпълнението на този договор ще се третират от страните като поверителна информация, доколкото законодателството не изисква регистрирането или публикуването на дадена информация.

	24. Настоящият договор влиза в сила от датата на подписването му от двете страни.

	25. След цялостен прочит на настоящия договор страните заявиха, че договорът се сключва на добра воля, че разбират смисъла на условията му, че никоя от тях не действа при крайна нужда и не е поставена под запрещение, както и че той отговаря напълно на постигнатите между тях договорености.

	26. Този договор заедно с Приложение 1, Приложение 2, Приложение 3 и Приложение 4, които са неразделна част от него, се съставиха и подписаха между страните в два еднообразни екземпляра - по един за всяка от тях.





	ПРИЛОЖЕНИЕ № 2

	КЪМ ПРЕДВАРИТЕЛЕН ДОГОВОР ЗА СТРОИТЕЛСТВО 
И ПОКУПКО-ПРОДАЖБА НА НЕДВИЖИМ ИМОТ

	от ………….. г.

	

	между:

	1. РИВЪРСАЙД 56 ООД, със седалище и адрес на управление: гр. София, ул. „Шандор Петьофи“ №23, вх.1,ет.2, ЕИК:208567150, представлявано от управителя си АТАНАС ПЕНЧЕВ АТАНАСОВ, ЕГН 6705151069, с постоянен адрес гр. Варна, ул. Силистра 2, вх. В, ет.7, ап.74, имейл: office@linera.bg, наричан по-долу ПРОДАВАЧ
и

	2. .............................................., ЕГН ....................., притежаващ лична карта № .......... издадена на ........ от МВР ........, с постоянен адрес: ....................., имейл: …………………, наричан по-долу за краткост КУПУВАЧ

	КОНСТРУЦИЯ И СТЕПЕН НА ЗАВЪРШЕНОСТ НА СГРАДАТА И НА ИМОТА

	I. КОНСТРУКЦИЯ:

	· Монолитна стоманобетонна конструкция;

	· Външни и вътрешни стени - тухли;

	· Топлоизолационна система 100 мм;

	· Фасада – полимерна структурна мазилка, частична облицовка от камък и окачени декоративни фасадни елементи;

	· Покрив – битумни керемиди по скатове, двуслойна хидроизолация на плоски части;

	II. ДОВЪРШИТЕЛНИ РАБОТИ :

	1. ОБЩИ ЧАСТИ:

	· Стени и тавани - гипсова мазилка, гипсова шпакловка и латексова боя 2 ръце;

	· Парапет - по проект на архитекта.

	· Входна врата – алуминиева или ПВЦ с електрическа брава и достъп с код;

	· Дограма – РЕХАУ, ПВЦ, шесткамерен профил, троен стъклопакет;

	· Входно и етажно осветление с инфрачервени или безжични датчици;

	· Домофонна инсталация с достъп с код и чип;

	· Асансьори – 2 броя електрически с високоефективно безредукторно задвижване.

	2. ЖИЛИЩНИ ПОМЕЩЕНИЯ :

	· Стени и тавани:
всички помещения без баня и тоалет - гипсова мазилка, гипсова шпакловка, бяла латексова боя;
баня и тоалет – варо-циментова мазилка, влгоустойчив гипсокартон на кострукция по тавани и вертикални щрангове, латексова боя по таван, облицовка от гранитогрес по стени, санитарно оборудване – мивка 60см, огледало 60/80см, вградена структура за тоалетно казанче с бутон, конзолна тоалетна чиния, смесители за душ и мивка, стъклен параван в зоната на душа;

	· Дограма – РЕХАУ, ПВЦ, шесткамерен профил, троен стъклопакет;

	· Интериорни врати – MDF;

	· Входна врата – блиндирана, със заключващ механизъм;

	· Подови настилки:
- коридор, кухня, баня, тоалет, балкони/тераси - гранитогрес;
- спалня, всекидневна – ламинат.

	· Електрическа инсталация - напълно завършена с монтирано централно и апартаментно ел.табло, електромер, плафониери и аплици в общите части и балконите, монтирани ключове и контакти SCHNEIDER/LEGRAND по проект, вентолатор 100м3/час в баня и тоалетна.

	· Интернет връзка – оптичен кабел от централно табло до точка на присъединяване със извод във всекидневната и извод в спалнята.

	· Водопроводна и канализационна инсталация - напълно завършена с полипропиленови тръби за топла и студена вода и водомери за топла и студена вода.

	· Отопление - тръбна разводка за парно съгласно проект.

	· Домофонна инсталация - напълно завършена по проект с цифрови домофони.

	3. ПОДЗЕМЕН ПАРКИНГ:

	· стени и тавани – по проект;

	· врата към стълбищна клетка – по проект;

	· ел. инсталация – по проект;

	· пожароизвестителна система

	· подход с автомобилна платформа.

	4. Указаните материалите могат да бъдат заменени с аналогични по качество или по-добро по усмотрение на ПРОДАВАЧА.

	5. Преди началото на довършителните работи, КУПУВАЧЪТ може да поръча допълнения и изменения за своя сметка, като това се договаря с анекс, който представлява неразделна част от настоящия договор и приложение.

